Diari Oficial de la Generalitat Valenciana


Sumari del DOGV 5411, del 20-12-2006 (2006/14645)

ORDRE de 30 de novembre de 2006, de la Conselleria de Territori i Habitatge, per la qual es crea el fitxer automatitzat amb dades de caràcter personal de la Xarxa Valenciana d'Infohabitatge Solidari.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/11/30/(1)/dof/vci/html**

### Dades del document

Número de DOGV
:   5411

Data del DOGV
:   20-12-2006

Secció del DOGV
:   I. DISPOSICIONS GENERALS

Número del document
:   2006/14272


Data del document
:   30-11-2006

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * legislació
    * administració regional
    * base de dades
    * dades personals

ORDRE de 30 de novembre de 2006, de la Conselleria de Territori i Habitatge, per la qual es crea el fitxer automatitzat amb dades de caràcter personal de la Xarxa Valenciana d'Infohabitatge Solidari. [2006/F14591]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que aquesta s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'aquestes dades pels sectors públic i privat.   
Així mateix, l'esmentada llei orgànica disposa en l'article 20 que la creació, la modificació o la supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.   
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat, com també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.   
Per la seua banda, per al desenvolupament de la seua activitat, la Conselleria de Territori i Habitatge necessita la creació dels fitxers automatitzats que apareixen en l'annex.  
Per tot el que antecedix, segons el que establix l'article 35 de la Llei 5/1983, de 30 de desembre, de Govern Valencià, i una vegada acomplits els tràmits establits en l'article 12 del Decret 96/1998, de 6 de juliol, del Govern Valencià   
ORDENE  
Article 1   
La present ordre té com a objecte la creació del fitxer informatitzat de la Xarxa Valenciana d'Infohabitatge Solidari que s'indica en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.   
Article 2   
El titular de l'òrgan administratiu responsable del corresponent fitxer adoptarà les mesures tècniques i organitzatives que siguen necessàries per a assegurar la confidencialitat, seguretat i integritat de les dades, com també les conduents a fer efectives les garanties, obligacions i drets reconeguts en la Llei orgànica 15/1999, de 13 de desembre, de Protecció de Dades de Caràcter Personal.   
Article 3   
Els afectats del fitxer informatitzat mencionat poden exercir el seu dret d'accés, rectificació, oposició i cancel·lació de les dades, quan procedisca, davant de l'òrgan que es concreta en aquesta ordre.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Generalitat.  
València, 30 de novembre de 2006  
El conseller de Territori i Habitatge,   
ESTEBAN GONZÁLEZ PONS  
ANNEX  
Centre directiu: Direcció General d'Habitatge i Projectes Urbans  
Denominació del fitxer: Xarxa Valenciana d'Infohabitatge Solidari  
a) Finalitat del fitxer i usos previstos per a aquest:  
Servei de mediació, informació i assessorament per a arrendar un habitatge i sobre les ajudes disponibles.  
b) Persones o col·lectius sobre els quals es pretén obtindre dades de caràcter personal o que estiguen obligats a subministrar-les:  
Agents col·laboradors, propietaris d'immobles i ciutadans que sol·liciten el servei.  
c) Procediment de recollida de dades:  
A través de formularis d'Internet, sol·licitud o declaració.  
d) Estructura bàsica del fitxer i descripció dels tipus de dades incloses:  
Dades de caràcter identificatiu  
. DNI/NIF  
. Nom i cognoms  
. Adreça (postal i electrònica)  
. Telèfon  
Dades de característiques personals  
. Estat civil  
. Data de naixement  
. Sexe  
. Nacionalitat  
. Característiques físiques  
Dades de circumstàncies socials  
. Víctima de violència de gènere  
. Víctima de terrorisme  
Dades economicofinanceres  
. Ingressos, rendes  
. Béns patrimonials (habitatges)  
. Ajudes/subvencions  
. Assegurances  
e) Cessions de dades de caràcter personal i, si és el cas, les transferències de dades que es prevegen a països tercers:  
No està prevista la cessió.   
f) Òrgan de l'administració responsable del fitxer:  
Direcció General d'Habitatge i Projectes Urbans.  
g) Serveis o unitats davant els quals poden exercir-se els drets d'accés, rectificació, cancel·lació i oposició:  
Servei de Coordinació de Programes d'Habitatge Solidari i Gestió del Patrimoni.  
h) Mesures de seguretat:  
Mesures de seguretat de nivell mitjà.


Còpia Permalink ELI